钦定古今图书集成/历象汇编/岁功典/第110卷 > 应天长〈晓起次韵〉 前人
## 钦定古今图书集成/历象汇编/岁功典/第110卷 > 应天长〈晓起次韵〉 前人

千条弱柳萦青镜。悔教夫婿鬓慵整。香闺静，青峦迥。
暗卜金钱期未定。　魂绕阳台径。怨锁碧梧深井。酒
病有时苏醒，难醒怀人病。

《古诗》：“昼短苦夜长，何不秉烛游。”

魏文帝《东门行》：“朝游高台观，夕宴华池阴。”〈又〉诗：“清夜
延贵客，明烛发高光。”

《明帝诗》：“静夜不能寐，耳听众禽鸣。”

《曹植诗》。“清夜游西园，飞盖相追随。”

《阮籍诗》：“清风肃肃，修夜漫漫。”

《晋传元诗》：“闲夜微风起，明月照高台。”

《束晳诗》。“馨尔夕膳，洁尔晨羞司马彪诗。“中夜不能寐，抚剑起踯躅。”

《陶潜诗》：“夙晨装吾驾，启涂情已缅。”〈又〉披褐守长夜，晨
鸡不肯鸣。

宋谢灵运诗：“时竟夕澄霁，云归日西驰。密林含馀清，
远峰隐半规。”

《谢瞻诗》：“夕霁风气凉，闲房有馀清。开轩灭华烛，月露
皓已盈。”

《齐王融诗》，“恒曜掩芳宵，薰风动兰月。”

《梁武帝诗》。“清宵一已曙，藐尔泛长洲。”

《元帝诗》：“鸡人怜夜刻，凤女念吹箫。”

《昭明太子诗》：“清宵出望园，诘旦居钟岭。”

《沈约诗》：“月华临静夜，夜静灭氛埃。”

丘迟诗：“诘旦阊阖开，驰道闻凤吹。”

《何逊诗》：“雾夕莲出水，霞朝日照梁。”

北周王褒诗：“漠漠村烟起，离离岭树齐，落星侵晓没，
残月半山低。”

《隋王胄诗》，“月桂临樽上，山云影盖来，飞花随烛度，疏
叶向帷开。”

唐太宗诗：“长烟散初碧，皎月澄轻素。”〈又〉烟生遥岸隐，
月落半崖阴。

《元宗诗》：“白露埋阴壑，丹霞助晓光。涧泉含宿冻，山木
带馀霜。”

虞世南诗：“绿野明斜日，青山澹晚烟。”〈又〉惊鸟排林度，
风花隔水来。

《上官仪诗》：“池色摇晚空，岩花敛馀照。”

张九龄诗：“深林风绪密，遥夜客情悬。”

《杨炯诗》：“阶树含斜日，池风泛早凉。”

王勃诗：“野烟含夕渚，山月照秋林。”〈又〉花枝栖晚露，枫
叶度晴云。

《李峤诗》：“野色开烟后，山光澹月馀。”〈又〉甲第驱车入，良
宵秉烛游。〈又〉三星花入夜，四序玉调晨。

徐彦伯诗：“夕转清壶漏，晨惊长乐钟。”

陈子昂诗：“风泉夜声杂，月露宵光冷。”〈又〉明月隐高树，
长河没晓天。

《张说诗》“伊人美修夜，朋酒惠来称。”

富嘉谟诗：“清晨宝鼎食，闲夜郁金香。”

《沈佺期诗》：“卷幔天河入，开窗月露微。小池残暑退，高
树早凉归。”

王维诗：“九门寒漏彻，万井曙钟多。月迥藏珠斗，云消
出绛河。”〈又〉是时阳和节，清昼犹未暄。

《祖咏诗》：“风帘摇烛影，秋雨带虫声。”

常建诗：“夜久潮侵岸，天寒月近城。”

储光羲诗：“良宵清净方高会，绣服光晖连皂盖。”
李白诗：“三万六千日，夜夜当秉烛。”

岑参诗：“水烟晴吐月，山火夜烧云。”

杜甫诗：“星垂平野阔，月涌大江流。”〈又〉风起春灯乱，江
鸣夜雨悬。〈又〉薄云岩际宿，孤月浪中翻。〈又〉鱼龙回夜
水，星月动秋山。〈又〉恍惚寒山暮，逶迤白雾昏。山虚风
落日，楼静月侵门。〈又〉雨稀云叶断，夜久烛花偏。〈又〉灯
光散远近，月彩静高深。〈又〉孤城返照红将敛，近市浮
烟翠且重。〈又〉四更山吐月，残夜水明楼。〈又〉不贪夜识
金银气，远害朝看麋鹿游。〈又〉昼刻传呼浅，春旗簇仗
齐。〈又〉沈吟坐西轩，饮食错昏昼。

钱起诗：“薄寒灯影外，残漏雨声中。”

窦叔向诗：“夜合花开香满庭，夜深微雨醉初醒。”
戴叔伦诗：“蒲涧千年雨，松门午夜风。”

《韩愈诗》：“唤起窗全曙，催归日未西。”〈又〉昆明大池北，去
觌偶晴昼。〈又〉悄悄深夜语，悠悠寒月辉。

柳宗元诗：“愁深楚猿夜，梦断越鸡晨。”

白居易诗：“深夜湓浦月，平旦罏峰烟。”

鲍溶诗。“金飚爽晨华，玉壶增夜刻。”
李商隐诗。“风朝露夜阴晴里。万户千门开闭时。”〈又〉背
灯独共馀香语，不觉犹歌夜起来。

《李群玉诗》：“松声扫白日，霁夜来净域。”

《陆龟蒙诗》：“披襟两相对，半夜忽白昼。”

宋梅尧臣诗：“谿雾昼又收，山村夜初晦。”

陆游诗：“僧分晨钵笋，客供午瓯茶。”〈又〉构火就炊朝甑
饭，汲泉自煮午瓯茶。

京镗诗：“八千里隔东西境，十二时分昼夜泉。”

朱熹诗：“众星何历历，严宵丽中天。”

明王翰诗：“晓露吸残青草岸，晚风吹出绿杨烟。